“แบงก์ชาติอังกฤษ” ปรับขึ้นดบ. สู่ระดับ 1% สูงสุดรอบ 13 ปี หวังสกัดเงินเฟ้อพุ่ง
“แบงก์ชาติอังกฤษ” ปรับขึ้นดอกเบี้ย 0.25% สู่ระดับ 1% สูงสุดในรอบ 13 ปี เพื่อสกัดการพุ่งขึ้นของเงินเฟ้อ
“แบงก์ชาติอังกฤษ” ปรับขึ้นดอกเบี้ย 0.25% สู่ระดับ 1% สูงสุดในรอบ 13 ปี เพื่อสกัดการพุ่งขึ้นของเงินเฟ้อ
5 พ.ค. 2565

ผู้สื่อข่าวรายงานว่า ธนาคารกลางอังกฤษ (BoE) มีมติปรับขึ้นอัตราดอกเบี้ยนโยบาย 0.25% สู่ระดับ 1% ในการประชุมวันนี้ ซึ่งเป็นระดับสูงสุดในรอบ 13 ปีเพื่อสกัดการพุ่งขึ้นของเงินเฟ้อ
โดย BoE ประกาศขึ้นอัตราดอกเบี้ยในวันนี้สอดคล้องกับการคาดการณ์ของตลาด และเป็นการปรับขึ้นอัตราดอกเบี้ยเป็นครั้งที่ 4 ติดต่อกันนับตั้งแต่เดือนธ.ค.2564 ท่ามกลางความกังวลเกี่ยวกับเงินเฟ้อ
ทั้งนี้เงินเฟ้อในอังกฤษพุ่งแตะ 7% ในเดือนมี.ค. ซึ่งเป็นระดับสูงสุดในรอบ 30 ปี และสูงกว่าเป้าหมายของ BoE มากกว่า 3 เท่า หลังจากที่ราคาอาหารและพลังงานต่างพุ่งขึ้นจากการที่รัสเซียส่งกำลังทหารบุกโจมตียูเครนเมื่อวันที่ 24 ก.พ.